钦定古今图书集成/明伦汇编/宫闱典/第051卷 > 《李夫人赋》汉·武帝
## 钦定古今图书集成/明伦汇编/宫闱典/第051卷 > 《李夫人赋》汉·武帝

“美连娟以修嫮兮，命樔绝而不长。饰新宫以延伫兮，
泯不归乎故乡。惨郁郁其芜秽兮，隐处幽而怀伤。释
舆马于山椒兮，奄修夜之不阳。秋气憯以凄泪兮，桂
枝落而销亡。神茕茕以遥思兮，精浮游而出疆。托沈
阴以旷久兮，惜蕃华之未央。念穷极之不还兮，惟幼
眇之相羊。函荾荴以俟风兮，芳杂袭而弥章。的容与”
以猗靡兮，缥飘姚虖愈庄。燕淫衍而抚楹兮，连流视
而蛾扬。既感激而心逐兮，包红颜而弗明。驩接狎以
离别兮，宵《寤梦》之芒芒。忽迁化而不反兮，魄放逸以
飞扬。“何灵魂之纷纷兮，哀裴回以踌躇。”埶路日以远
兮，遂荒忽而辞去。超兮西征，屑兮不见《寖淫》敞。寂
兮无音，思若流波。怛兮在心，乱曰：佳《侠函》光，陨朱荣
兮。嫉妒闟茸，将安程兮？方时隆盛，年夭伤兮。弟子增
欷，洿沬怅兮。悲愁于邑，喧不可止兮。向不虚应，亦云
已兮。嫶妍太息，叹穉子兮。懰栗不言，倚所恃兮。仁者
不誓，岂约亲兮。既往不来，申以信兮。去彼昭昭，就冥
冥兮。既下新宫，不复故庭兮。呜呼哀哉，想魂灵兮。